P6_TA(2007)0163

Ohranjevanje in trajnostno izkoriščanje ribolovnih virov *

Zakonodajna resolucija Evropskega parlamenta z dne 26. aprila 2007 o predlogu Uredbe Sveta o spremembi Uredbe (ES) št. 2371/2002 o ohranjevanju in trajnostnem izkoriščanju ribolovnih virov v okviru skupne ribiške politike (KOM(2006)0587 — C6-0402/2006 — 2006/0190(CNS))

(Postopek posvetovanja)

Evropski parlament,

- ob upoštevanju predloga Komisije Svetu (KOM(2006)0587) [1],

- ob upoštevanju člena 37 Pogodbe ES, v skladu s katerim se je Svet posvetoval s Parlamentom (C6-0402/2006),

- ob upoštevanju člena 51 svojega Poslovnika,

- ob upoštevanju poročila Odbora za ribištvo (A6-0085/2007),

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog na podlagi člena 250(2) Pogodbe ES;

3. poziva Svet, naj obvesti Parlament, če namerava odstopati od besedila, ki ga je Parlament odobril;

4. poziva Svet, naj se ponovno posvetuje s Parlamentom, če namerava bistveno spremeniti predlog Komisije;

5. naroči svojemu predsedniku, naj stališče Parlamenta posreduje Svetu in Komisiji.

BESEDILO, KI GA PREDLAGA KOMISIJA | SPREMEMBI PARLAMENTA |

Sprememba 3

ČLEN 1, TOČKA 1Člen 11, odstavek 5 (Uredba (ES) št. 2371/2002)

5. Na ribiških plovilih, starih 5 let ali več, lahko med 1. januarjem 2003 in 31. decembrom 2006 posodobitev glavnega krova za izboljšanje varnosti na krovu, delovnih pogojev, higiene in kakovosti proizvodov poveča tonažo plovila, pod pogojem, da taka posodobitev ne poveča zmožnosti plovila za ribolov. Referenčne ravni, vzpostavljene v skladu s tem členom in členom 12, se ustrezno spremenijo. Za vzpostavitev ravnovesja s strani držav članic med vstopi in izstopi po členu 13, ni treba upoštevati ustrezne zmogljivosti. | 5. Posodobitev glavnega krova za izboljšanje varnosti na krovu, delovnih pogojev, higiene in kakovosti proizvodov poveča tonažo plovila, pod pogojem, da taka posodobitev ne poveča zmožnosti plovila za ribolov. Referenčne ravni, vzpostavljene v skladu s tem členom in členom 12, se ustrezno spremenijo. Za vzpostavitev ravnovesja s strani držav članic med vstopi in izstopi po členu 13, ni treba upoštevati ustrezne zmogljivosti. |

Sprememba 1

ČLEN 1, TOČKA 1Člen 11, odstavek 6, alineji 1 in 2 (Uredba (ES) št. 2371/2002)

—4% povprečne letne tonaže, ki je bila med 1. januarjem 2003 in 31. decembrom 2006 za države članice, ki so bile 1. januarja 2003 članice Skupnosti, zmanjšana z državno pomočjo, in 4% povprečne letne tonaže, ki je bila med 1. majem 2004 in 31. decembrom 2006 za države članice, ki so pristopile k Skupnosti 1. maja 2004, zmanjšana z državno pomočjo, ter | —10% povprečne letne tonaže, ki je bila med 1. januarjem 2003 in 31. decembrom 2006 za države članice, ki so bile 1. januarja 2003 članice Skupnosti, zmanjšana z državno pomočjo, in 10% povprečne letne tonaže, ki je bila med 1. majem 2004 in 31. decembrom 2006 za države članice, ki so pristopile k Skupnosti 1. maja 2004, zmanjšana z državno pomočjo, ter |

—4% tonaže ladjevja, ki bo po 1. januarju 2007 zmanjšana z državno pomočjo. | —10% tonaže ladjevja, ki bo po 1. januarju 2007 zmanjšana z državno pomočjo. |

Sprememba 2

ČLEN 1, TOČKA 2Člen 13, odstavek 2, točka (c), pododstavka 1 a in 1 b (novo) (Uredba (ES) št. 2371/2002)

| Vseeno to zmanjšanje moči v nobenem primeru ne sme zmanjšati varnosti plovila, udobnosti bivanja v njem ali učinkovitosti sistemov za predelavo rib. Poleg tega se glede na to, da je cilj tega zmanjšanja izogib vsakršnemu povečanju ribolovne zmogljivosti plovila, določbe prvega pododstavka ne upoštevajo, kjer se motor zamenja zavoljo ohranjanja energije in/ali izboljšanja drugih zmogljivosti plovila poleg ribolovne zmogljivosti, ali kjer so bili izbrani bolj selektivni načini ribolova, kar zadeva uporabo plovila. |

[1] Še ni objavljeno v Uradnem listu.

--------------------------------------------------